“กรุงศรี คอนซูมเมอร์” จับมือ 7 แบรนด์บิวตี้ชั้นนำส่งโปรโมชั่น V-Shape ผ่อน 0% นาน 18 เดือน
“กรุงศรี คอนซูมเมอร์” เจาะตลาดคนรุ่นใหม่ใส่ใจภาพลักษณ์ จับมือ 7 แบรนด์บิวตี้ชั้นนำ จัดแคมเปญเสริมความงาม V-Shape มอบโปรโมชั่นผ่อน 0% นาน 18 เดือน กับบัตรกรุงศรีเฟิร์สช้อยส์ และผ่อน 0% นาน 10 เดือน กับบัตรเครดิตกรุงศรี เซ็นทรัล เครดิตคาร์ด บัตรเครดิตเทสโก้โลตัสวีซ่า วันนี้- 31 ส.ค.นี้
11 ก.ค. 2559

นายอดุลย์ ชูชัยเจริญ ผู้อำนวยการอาวุโสฝ่ายการตลาด บริษัท อยุธยา แคปปิตอล เซอร์วิสเซส จำกัด เป็นตัวแทนบัตรเครดิตและบัตรผ่อนชำระในเครือกรุงศรี คอนซูมเมอร์ ในเครือ ธนาคารกรุงศรีอยุธยา จำกัด (มหาชน) หรือ BAY เปิดเผยว่า บริษัทจับมือกับพันธมิตรแบรนด์ความงามชั้นนำ 7 แห่ง รวม 82 สาขาทั่วประเทศ จัดแคมเปญเสริมความงาม V-Shape มอบสิทธิพิเศษให้กับสมาชิกบัตรเครดิตและบัตรผ่อนชำระในเครือกรุงศรี คอนซูมเมอร์ ผ่อนแพคเกจบริการเสริมความงาม V-Shape ดอกเบี้ย 0% นานสูงสุด 18 เดือน กับบัตรกรุงศรีเฟิร์สช้อยส์ และ 0% นาน 10 เดือน กับบัตรเครดิตกรุงศรี เซ็นทรัล เครดิตคาร์ด บัตรเครดิตเทสโก้โลตัสวีซ่า เริ่มต้นเพียง 1,490 บาทต่อเดือน ตั้งแต่วันนี้ถึง 31 สิงหาคม นี้
“ปัจจุบันกลุ่มคนวัยทำงานหันมาให้ความสำคัญกับการดูแลภาพลักษณ์มากขึ้น ส่งผลให้ยอดผ่อนชำระในธุรกิจสินค้าและบริการที่เกี่ยวข้องกับความสวยความงามมีการเติบโตเพิ่มขึ้นอย่างเห็นได้ชัด เพื่อตอบโจทย์ให้ลูกค้ากลุ่มนี้สามารถได้รับบริการจากแบรนด์ชั้นนำ ในขณะเดียวกันก็สามารถบริหารค่าใช้จ่ายได้คล่องตัวยิ่งขึ้น กรุงศรีคอนซูมเมอร์จึงได้ร่วมเป็นพันธมิตรกับสถาบันความงามชื่อดังซึ่งมีสาขาทั่วประเทศ อาทิ The Skin Doctors , Doctor Life, The Touch, Ametiz, Alyssa, Romrawin และ Slimming Plus ร่วมกันจัดแคมเปญเกาะกระแสหน้า V กับโปรแกรมเสริมความงาม V-Shape ดอกเบี้ย 0% นานสูงสุดถึง 18 เดือน เพื่อตอบสนองความต้องการของลูกค้ากลุ่มนี้” นายอดุลย์ อธิบาย
ทั้งนี้ เพื่อเป็นการส่งเสริมให้แคมเปญ V-Shape 0% ของกรุงศรี คอนซูมเมอร์เป็นที่รู้จักในกลุ่มคนรุ่นใหม่ที่เป็นกลุ่มเป้าหมายมากยิ่งขึ้น ทางบริษัทได้ออกแคมเปญโฆษณาวิดีโอ ไวรัล ชุด “เทคนิคเซลฟี่หน้า V-Shape” โดยดึง ทราย เบญจพร เจ้าแม่คอสเพลย์ เน็ตไอดอลชื่อดัง มาช่วยประชาสัมพันธ์แคมเปญดังกล่าวในสไตล์ที่สนุกสนานเป็นเอกลักษณ์ โดยคาดว่า แคมเปญนี้จะช่วยกระตุ้นยอดผ่อนชำระในหมวดบริการเสริมความงามของบริษัทได้ถึง 15% ภายในสิ้นปีนี้